Leeus by Singapoer-dieretuin doen koronavirus op | Maroela Media
Asiatiese leeus by die Night Safari-uitstalling by die Singapoer-dieretuin (Foto: Handout/Mandai Wildlife Group/AFP)
Vier leeus by 'n dieretuin in Singapoer het positief getoets vir die koronavirus ná hulle in kontak was met bewaarders wat die siekte onder lede het. Hulle simptome sluit hoes en nies in, het beamptes Woensdag gesê.
Die bedreigde Asiatiese leeus het oor die naweek simptome begin toon en beamptes het besluit om hulle vir die koronavirus te toets.
Die katte en vyf ander by die Night Safari-park is in isolasie geplaas, het die plaaslike veeartsenydiens gesê.
"Die leeus is egter steeds op en wakker en aktief," sê Sonja Luz van die Mandai Wildlife Group, wat die park bestuur. "Ons verwag dat hulle met geringe behandeling ten volle sal herstel."
Drie bewaarders het ook positief getoets vir die virus. Die park is 'n opelug dieretuin met honderde diere en verwelkom besoekers in die aand.
'n Afrika-leeu by die Singapoer-dieretuin, wat langs die Night Safari-uitstalling geleë is, is ook siek. Toetse sal ook op dié leeu gedoen word.
Luz sê die kans dat die virus van diere na mense oorgedra sal word, is baie laag. Die Singapoer-dieretuin en Night Safari bly oop alhoewel die leeuhokke tydelik vir besoekers gesluit is.
Verskeie leeus, tiers en gorillas het al by dieretuine in die VSA positief getoets vir Covid-19. Honde en katte het ook al vantevore positief getoets.
Singapoer beleef tans sy ergste uitbreking sedert die aanvang van die pandemie met tussen 2 000 en 3 000 nuwe gevalle elke dag.
Bull probeer in die nuus kom wat n grap
As 'n papaya in Afrika iewers met die PCR toets Covid kan kry, watter soort funksie gewin navorser sal nie homself kan verbeel dat ander spesies dit nie ook kan kry nie, ek meen watter funksie het daardie virus dan nou eintlik ingewin, jy weet?
Met ń fals positief HIV toets wat die WHO gestop het en geen geïsoleerde virus nie? Ek is so moeg vir die leeuns.